Diari Oficial de la Generalitat Valenciana


Sumari del DOGV 9053, del 01-04-2021 (2021/3374)

ACORD de 18 de març de 2021, del Consell, pel qual s'autoritzen modificacions entre línies de l'annex de transferències i subvencions de capital del Programa 431.60, Innovació ecològica en la construcció, de la Vicepresidència Segona i Conselleria d'Habitatge i Arquitectura Bioclimàtica, per l'import de 880.000,00 euros, així com una anul·lació de crèdit en el pressupost de l'Entitat Valenciana d'Habitatge i Sòl (EVHA) per aquest mateix import, per reduir-se les transferències de capital de la Generalitat. Expedient 14.001/21-021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9053

Data del DOGV
:   01-04-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/3374


Data del document
:   18-03-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 18 de març de 2021, del Consell, pel qual s'autoritzen modificacions entre línies de l'annex de transferències i subvencions de capital del Programa 431.60, Innovació ecològica en la construcció, de la Vicepresidència Segona i Conselleria d'Habitatge i Arquitectura Bioclimàtica, per l'import de 880.000,00 euros, així com una anul·lació de crèdit en el pressupost de l'Entitat Valenciana d'Habitatge i Sòl (EVHA) per aquest mateix import, per reduir-se les transferències de capital de la Generalitat. Expedient 14.001/21-021. [2021/3374]  
En l'annex de transferència i subvencions de capital del programa 431.60, Innovació ecològica en la construcció, s'inclou la línia de subvenció de concurrència competitiva S1719000, «Foment de pràctiques innovadores. Pla Irta d'impuls a la innovació i la investigació aplicada a la transició ecològica en l'entorn construït», amb una dotació inicial d'1.000.000,00 ?. El crèdit ja compromés amb càrrec a aquesta, conseqüència de la convocatòria d'ajudes del passat exercici, que, per les dates en què es va resoldre la convocatòria, no van poder arribar a obligar-se amb càrrec a aquest, deixa un saldo disponible de només 92.410,29 ?, que, segons indica la Vicepresidència segona i Conselleria d'Habitatge i Arquitectura Bioclimàtica, és clarament insuficient per a una nova convocatòria en aquest exercici, i més tenint en compte que, en aquestes especials circumstàncies d'emergència climàtica i crisi originada per la pandèmia, els tres programes d'actuació als quals es dirigeixen les ajudes contribueixen a fomentar una reconstrucció verda i respectuosa amb el medi ambient i impliquen una inversió econòmica important.  
D'altra banda, en aquest mateix capítol i programa s'inclou la línia de transferència, X1739000, «Col·laboració amb l'EVHA per al finançament de l'execució de les obres d'edificació dels projectes pilot innovadors d'habitatge públic», dotada amb 1.000.000,00 - i que, segons ha manifestat la Direcció General d'Innovació Ecològica en la Construcció, a causa de l'alta càrrega de treball i del temps que requereix la gestió de les obres, es produirà un retard en l'inici d'aquestes, i per això s'ha acordat amb l'Entitat Valenciana d'Habitatge i Sòl, i així consta en el seu escrit de data 16 de febrer, el reajustament d'aquestes i la minoració de la línia en 880.000,00 ?, la qual cosa, al seu torn, implica minorar el pressupost de l'entitat en aquest mateix import, en el seu capítol 6 de despeses i 7 d'ingressos.  
D'acord amb l'anterior, la Vicepresidència Segona i Conselleria d'Habitatge i Arquitectura Bioclimàtica proposa destinar els 880.000,00 - en què es minora el pressupost de l'EVHA i la línia de transferència X1739 a incrementar en aquest mateix capítol i programa la dotació de la línia de subvenció S1719, per a la convocatòria 2021 de les ajudes.  
A aquest efecte i en virtut del que es disposa en els articles 21, 23 i 26 de la Llei 4/2020, de 30 de desembre, de pressupostos de la Generalitat per a l'exercici 2021, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 18 de març de 2021,  
  
  
ACORDA  
  
Primer  
Autoritzar les següents modificacions en l'annex de transferències i subvencions de capital del programa 431.60, Innovació ecològica en la construcció, aplicació 90.88.10.953.54.3, que impliquen:  
a) Minoració en la dotació de la línia de transferència X1739, d'acord amb el següent detall:  
b) Increment de la dotació de la línia de subvenció, de concurrència competitiva S1719, segons es detalla a continuació:  
Segon  
Com a conseqüència de la minoració de la línia X1739 destinada a finançar l'execució, per part de l'Entitat Valenciana d'Habitatge i Sòl (EVHA), de les obres d'edificació dels projectes pilot innovadors d'habitatge públic, es modifica el pressupost d'aquesta Entitat d'acord amb el següent detall:  
a) Es minora en el seu pressupost d'ingressos, capítol 7, «transferències de capital», per l'import de 880.000,00 ?.  
b) Es minora en el seu pressupost de despeses el capítol 6, «inversions reals», per l'import de 880.000,00 ?.  
  
València, 18 de març de 2021  
  
La consellera secretària,  
MÓNICA OLTRA JARQUE